નડિયાદ તાલુકા પીપળાતા પ્રાથમિક શાળામાં જિલ્લા ડિઝાસ્ટર ડિપાર્ટમેન્ટ દ્વારા ડિઝાસ્ટર બાબતની શિક્ષકોને તાલીમ આપવામાં આવી હતી. જેમાં તજજ્ઞ દ્વારા શિક્ષકોને પૂર, આગ તેમજ અન્ય હોનારત, દુર્ઘટનામાં કેવી રીતે બચી શકાય તે બાબતની વિવિધ તાલીમ આપવામાં આવી હતી. તાલુકાના ૧૪૦ શિક્ષકોએ તાલીમ લીધી હતી. જિલ્લા ડિઝાસ્ટર અધિકારી સાચી દેસાઇ, સીઆરસી હિતેશભાઇ બારોટ તથા અધિકારીઓ સહિત નડિયાદ ફાયર બ્રિગેડના જવાનો ઉપસ્થિત રહ્યા હતા. આ ઉપરાંત જિલ્લાના વિવિધ ૧૨ સેન્ટરો પર શિક્ષકોને તાલીમ આપી હતી.